# Aposeris foetida

Aposeris foetida és l'única espècie de planta amb flors del gènere monotípic Aposeris dins la família de les asteràcies (Asteraceae). És una planta nativa d'Europa que prefereix els sòls calcaris.

## Descripció

És una planta herbàcia perenne. Les fulles són pinnatisectes, es disposen en una roseta basal, fan entre 5 i 18 cm de llargària i entre 1 i 5 cm d'amplada, més estretes a la base que a l'àpex. Les flors es troben agrupades en capítols situats al capdamunt d'un escap d'entre 10 i 20 cm, però pot atènyer els 35 cm, l'involucre acostuma a tenir vàries fileres de bràctees. El fruit és un aqueni sense papus.

## Taxonomia

El gènere Aposeris va ser publicat per primer cop l'any 1790 al primer volum de l'obra Elementa Botanica Genera Genuina, Species Naturales Omnium Vegetabilium Detectorum Eorumque Characteres Diagnosticos ec PeculiaresExhibentia, Secundum Systema Omologium seu Naturale, Evulgata del botànic belga Noël Noël Martin Joseph de Necker (1730-1793).
L'espècie Aposeris foetida la va descriure per primer cop el botànic suec Carl von Linné (1707-1778) l'any 1753 al segon volum de l'obra Species Plantarum sota el nom d'Hyoseris foetida. L'actual nom del tàxon s'atribueix al botànic alemany Christian Friedrich Lessing (1809-1862) arran de la seva publicació l'any 1832 a l'obra Synopsis generum compositarum earumque dispositionis novae tentamen, monographis multarum Capensium interjectis.

### Sinònims

Els següents noms científics són sinònims d'Aposeris foetida:
* Sinònims homotípics
* Hyoseris foetida L.
* Lapsana foetida (L.) F.W.Schmidt
* Sinònims heterotípics
* Bohadschia lucida F.W.Schmidt
* Cichorium aposeris E.H.L.Krause
* Cynthia montana Standl.
* Hyoseris calyculata Poir.
* Hyoseris setulosa Guss. ex DC.
* Lapsana taraxacoides Forssk.
* Lapsana taraxaconoides J.F.Gmel.

## Usos

En alguns llocs d'Europa, com ara Eslovènia, les fulles joves de la planta s'utilitzen com a aliment, amb bones qualitats nutritives i essent una bona font de vitamina C (àcid ascòrbic), tocoferol i carotenoides.

## Referències

* ↑ «Aposeris Neck.» (en anglès). Plants of the World Online. Royal Botanic Gardens. Kew. [Consulta: 20 febrer 2025].
* ↑ Cassini. 1827. Dictionnaire des Sciences Naturelles [Second edition] 48: 427 in French
* ↑ Tropicos, Aposeris Necker ex Cassini
* 1 2 Tutin et alii, 1976, p. 308.
* ↑ «Aposeris Neck.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 20 febrer 2025].
* ↑ Necker, 1790, p. 57.
* ↑ «Hyoseris foetida L.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 21 febrer 2025].
* ↑ Linné, 1753, p. 808.
* ↑ «Aposeris foetida Less.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 21 febrer 2025].
* ↑ Lessing, 1832, p. 128.
* ↑ «Aposeris foetida (L.) Less.» (en anglès). Plants of the World Online. Royal Botanic Gardens. Kew. [Consulta: 17 febrer 2025].
* ↑ Šircelj, Helena; Batič, Franc «Evaluation of selected nutritional factors in Aposeris foetida (L.) Less. during the harvesting period» (en anglès). Journal of Applied Botany and Food Quality, vol. 81, 2007, pàg. 121-125.

## Bibliografia

* Necker, Noël Martin Joseph. Elementa Botanica Genera Genuina, Species Naturales Omnium Vegetabilium Detectorum Eorumque Characteres Diagnosticos ec PeculiaresExhibentia, Secundum Systema Omologium seu Naturale, Evulgata. Cum Tabulis Separatis Tomus Primus. Neowedae ad Rhenum. vol. 1. París: Apud Bossange et Soc. Bibliopol, 1790.
* von Linné, Carl. Species plantarum, exhibentes plantas rite cognitas ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas (en llatí). vol. 2. Estocolm: Laurentius Salvius, 1753.
* Lessing, Christian Friedrich. Synopsis generum compositarum earumque dispositionis novae tentamen, monographis multarum Capensium interjectis (en llatí). Berolini, sumtibus Dunckeri et Humblotii, 1832.